Amsawal d agensay imi iḥekku-d ɣef tewriqin yellan deg ufus-is belli tid yemxalafen ɣef tiyeḍ. Yessebgan-it-id umqim ilelli “nekk” yettuɣalen ɣef uselmad i d-iḥekkun taḥkayt yeččuren tiwriqin i as-d-tettawi tefremlit, d umqim ilelli “nutenti” yettuɣalen ɣef tewriqin-nni yellan gar yifassen-is, tid-nni i d-yessenṭaq. Deg usebter 24 amsawal yella d awadem d amuḍin-nni i d-iḥekkun ɣef yiman-is maca aselmad yessekcem-d iman-is amsawal yuɣal d agensay acku aselmad yezga yettak-d array-is.